Kultuuriministri 19. veebruari 2019. a määruse nr 6 „Rahvusvähemuste kultuuriseltside toetamise tingimused ja kord “ muutmine

Vastuvõetud 24.08.2026 nr 12

Määrus kehtestatakse riigieelarve seaduse § 531 lõike 1 alusel.

Kultuuriministri 19. veebruari 2019. a määruses nr 6 „Rahvusvähemuste kultuuriseltside toetamise tingimused ja kord “ tehakse järgmised muudatused:

1)	paragrahvi 2 lõige 1 sõnastatakse järgmiselt:
„(1) Toetuse andmise eesmärk on soodustada rahvusvähemuste keele ja kultuuri säilimist ja tutvustamist Eestis ning arendada Eesti ja teiste riikide rahvusvähemuste vahelist kultuurialast koostööd.“;

2)	paragrahvi 2 lõike 2 punkt 2 sõnastatakse järgmiselt:
„2) rahvusvähemuste kultuuri on tutvustatud Eestis või rahvusvaheliselt;“;

3)	paragrahvi 2 lõike 2 punkt 5 sõnastatakse järgmiselt:
„5) loodud on koostöövõrgustik rahvusvähemuste ja eesti kultuuriseltside vahel või rahvusvähemuste ja teiste riikide rahvusvähemusi esindavate organisatsioonide vahel;“;

4)	paragrahvi 2 lõiget 3 täiendatakse punktiga 4 järgmises sõnastuses:
„4) projekti raames loodud koostöövõrgustike arv.“;

5)	paragrahvi 3 lõige 1 sõnastatakse järgmiselt:
„(1)  Toetust antakse projektile, mille elluviimine panustab käesoleva määruse §-s 2 nimetatud eesmärkide ja tulemuste saavutamisse ja mille raames korraldatakse Eestis rahvusvähemuste kultuuripärandit tutvustavaid sündmusi, antakse välja rahvusvähemuste kultuuripärandit tutvustavaid teabematerjale või arendatakse Eesti ja teiste riikide rahvusvähemuste vahelist kultuurialast koostööd.“;

6)	paragrahvi 8 lõike 3 punktid 1 ja 6 tunnistatakse kehtetuks;

7)	paragrahvis 10 asendatakse number „6000“ numbriga „7000“;

8)	paragrahvi 12 lõike 2 punkt 5 sõnastatakse järgmiselt:
„5) projekti tegevuste elluviimisega saavutatav laiem kogukondlik või rahvusvaheline mõju – 20% maksimaalsest koondhindest.“.

Heidy Purga						
Minister

Merilin Piipuu 
kantsler